**ANEXA NR. 4 LA HCL nr. 5/2025**

**ROMÂNIA**

**JUDEŢUL SUCEAVA**

**CONSILIUL LOCAL AL MUNICIPIULUI CÂMPULUNG MOLDOVENESC**

#### CAIET DE SARCINI

privind vânzarea prin licitație publică a unui spațiu și a a cotelor indivize din părțile comune și terenul aferent acestuia, proprietatea privată a municipiului Câmpulung Moldovenesc, situat în

str. Calea Bucovinei nr. 65A, municipiul Câmpulung Moldovenesc, cu destinația de cabinet medical de medicină de familie

 **CAPITOLUL I. INFORMAȚII GENERALE PRIVIND OBIECTUL VÂNZĂRII**

Municipiului Câmpulung Moldovenesc, reprezentat prin primar Negură Mihăiță, cu sediul în str. 22 Decembrie nr. 2, cod fiscal 4842400 scoate la licitație publică în vederea vânzării un spațiu cu suprafața utilă de 52,79 mp și a cotelor indivize din părțile comune și din terenul aferent, aparținând domeniului privat al municipiului, situat la parterul blocului de locuințe din str. Calea Bucovinei nr. 65A, în intravilanul municipiului, identificat cadastral prin CF 30178-C1-U27 și cota de ½ din CF 30178-C1-U28 Câmpulung Moldovenesc.

**CAPITOLUL II.** **CONDIȚII GENERALE ALE VÂNZĂRII**

 **2.1. Informații generale privind obiectul vânzării**

Denumirea și sediul autorității administrației publice:

a). Denumire: Municipiul Câmpulung Moldovenesc

b). Sediu: Municipiul Câmpulung Moldovenesc, str. 22 Decembrie nr. 2, județul Suceava, telefon: 0230/314425, fax: 0230/314725, e-mail: primaria@campulungmoldovenesc.ro.

 Obiectul vânzării îl constituie vânzarea spațiului cu destinația de cabinet medical medicină de familie, cu suprafața utilă de 52,79 mp și a cotelor indivize din părțile comune și din terenul aferent, identificat cadastral prin CF 30178-C1-U27 și cota de ½ din CF 30178-C1-U28 Câmpulung Moldovenesc, situat în municipiul Câmpulung Moldovenesc, str. Calea Bucovinei nr. 65A, ce aparține domeniului privat al municipiului Câmpulung Moldovenesc. Vânzătorul anexează la prezentul caiet de sarcini extrasele de carte funciară de informare.

 **2.2. Elemente de preț**

Valoarea finală a spațiului și a cotelor indivize din părțile comune și din terenul aferent va fi stabilită în urma licitației publice ce urmează să fie organizată, conform legislaţiei în vigoare.

 **Prețul minim de pornire la licitație este de 189.696,0 lei**, format din valoarea evaluată a imobilului la care se adaugă prețul raportului de evaluare.

 Suma obţinută ca urmare a vânzării se face venit la bugetul local.

 **2.3. Natura și cuantumul garanțiilor**

În vederea participării la licitaţie ofertantul trebuie să achite:

1. **taxa de participare la licitaţie** în valoare de **500 lei**;
2. **garanția de participare la licitație** în valoare de **18.970 lei**.

**a).** **Taxa de participare la licitație** poate fi constituită prin *ordin de plată* în contul organizatorului licitației, respectiv contul nr. **RO22TREZ59221360250XXXXX** beneficiar Municipiul Câmpulung Moldovenesc, cod fiscal 4842400, respectiv *numerar* la casieria organizatorului. Aceasta taxă reprezintă un venit al organizatorului și nu se mai restituie ofertanților sau potențialilor ofertanți (care au achitat taxa, dar nu au depus documentele de calificare, au participat sau nu prin împuternicit la licitație, au câștigat sau nu licitația).

 **b).** **Garanția de participare la licitație** poate fi constituită prin: *ordin de plată* în contul organizatorului licitației, respectiv contul nr. **RO36TREZ5925006XXX000051** beneficiar Municipiul Câmpulung Moldovenesc, cod fiscal 4842400, respectiv *numerar* la casieria organizatorului.

Pentru ofertantul care câștigă licitația, garanția de participare va constitui avans din prețul de adjudecare.

Pentru ceilalți participanți la licitație, garanția de participare se restituie, la cerere, în cont bancar sau de la casieria Primăriei municipiului Câmpulung Moldovenesc, în termen maxim de 15 zile de la data depunerii cererii. În cazul, participanților la licitație care doresc restituirea garanției în cont bancar, cererea de restituire va cuprinde în mod expres contul și banca la care urmează a fi virată suma respectivă.

 Ofertantul declarant câștigător pierde garanția constituită, în situația în care refuză încheierea contractului, contravaloarea acesteia reprezentând daunele-interese stabilite în acest sens.

 **CAPITOLUL III. CRITERIUL DE ATRIBUIRE UTILIZAT. CADRUL LEGAL AL**

 **3.1. Criteriul de atribuire utilizat**

Criteriul de atribuire: cel mai mare preț ofertat.

 Licitația se va desfășura după metoda licitației publice, cu oferta în plic închis și adjudecare la cea mai mare valoare oferită.

 **3.2. Cadrul legal al vânzării**

 Cadrul legal al vânzării constă în:

* prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

|  |  |
| --- | --- |
| **Șef serviciu patrimoniu,****Niță Marcela Luminița** | **Compartiment administrare****domeniul public și privat,****Nuțescu Gabriela Elvira** |
| **Preşedinte de ședință,** | **Secretar general municipiu,****Erhan Rodica** |